62019TJ0599_INF
Rozsudok Všeobecného súdu (prvá komora) z 3. marca 2021 – EM/Parlament
(vec T‑599/19)
„Verejná služba – Dočasní zamestnanci – Psychické obťažovanie – Žiadosť o pomoc – Zamietnutie žiadosti – Odchod do dôchodku – Povinnosť poskytnúť pomoc – Zásada riadnej správy vecí verejných – Povinnosť starostlivosti“
1.
Žaloby úradníkov – Žaloba proti rozhodnutiu o zamietnutí sťažnosti – Účinok – Podanie žaloby proti napadnutému aktu na súd – Výnimka – Rozhodnutie, ktoré nemá potvrdzujúcu povahu – Zohľadnenie odôvodnenia, ktoré je v ňom uvedené
(Služobný poriadok úradníkov, články 90 a 91)
(pozri body 37, 38)
2.
Úradníci – Práva a povinnosti – Interné vyšetrovanie údajného psychického obťažovania – Voľná úvaha administratívy – Rozsah
(Služobný poriadok úradníkov, článok 12a)
(pozri bod 56)
3.
Úradníci – Psychické obťažovanie – Pojem – Dlhodobé nepovýšenie – Právo na povýšenie – Neexistencia – Vylúčenie
(Služobný poriadok úradníkov, článok 12a ods. 3 a článok 45)
(pozri body 74 – 77)
4.
Žaloby úradníkov – Dôvody – Dôvod založený na existencii psychického obťažovania – Povinnosť zohľadniť všetky relevantné skutkové okolnosti
(pozri body 88, 89, 91, 99, 100, 102, 110, 145)
5.
Žaloby úradníkov – Predchádzajúca administratívna sťažnosť – Lehoty – Kogentný charakter – Preklúzia – Znovuotvorenie prostredníctvom žiadosti o pomoc – Vylúčenie
(Služobný poriadok úradníkov, články 24, 90 a 91)
(pozri bod 90)
6.
Úradníci – Organizácia služieb – Prideľovanie zamestnancov – Opatrenie preloženia v záujme služby – Právo dotknutej osoby byť vypočutý – Neexistencia
[Charta základných práv Európskej únie, článok 41 ods. 2 písm. a); Služobný poriadok úradníkov, článok 7 ods. 1]
(pozri body 93, 94)
7.
Žaloby úradníkov – Dôvody – Zneužitie právomoci – Pojem – Dôkazné bremeno a vykonávanie dôkazov
(pozri bod 107)
8.
Úradníci – Povinnosť administratívy poskytnúť pomoc – Pôsobnosť – Rozsah – Súdne preskúmanie – Hranice
(Služobný poriadok úradníkov, článok 24 a článok 90 ods. 1)
(pozri body 116, 117, 122 – 127, 143)
9.
Úradníci – Povinnosť administratívy poskytnúť pomoc – Uplatnenie v oblasti psychického obťažovania – Rozhodovanie o žiadosti o pomoc – Dodržanie primeranej lehoty – Rozsah
(Služobný poriadok úradníkov, články 12a a 24)
(pozri body 118 – 120, 128, 129)
10.
Žaloby úradníkov – Návrh na náhradu škody spojený s návrhom na zrušenie – Zamietnutie návrhu na zrušenie spôsobujúce zamietnutie návrhu na náhradu škody
(Služobný poriadok úradníkov, článok 91)
(pozri body 169, 170)
Predmet
Návrh podľa článku 270 ZFEÚ jednak na zrušenie rozhodnutia Parlamentu z 31. októbra 2018 o zamietnutí žiadosti žalobkyne o pomoc, ktoré bolo potvrdené rozhodnutím z 24. mája 2019 o zamietnutí sťažnosti, a jednak na náhradu majetkovej a nemajetkovej ujmy, ktorá žalobkyni údajne vznikla v dôsledku týchto rozhodnutí
Výrok
1.
Žaloba sa zamieta.
2.
Každý účastník konania znáša svoje vlastné trovy konania.